Nyeste Skilderie af Kiøbenhavn, 1812-10-17
Ved at gjennemlæse det, i Nyeste Skilderie af Kjøbenhavn dette Aar, og Justitutet for Forvaltere, har Jndsenderen ikke kunne tilbageholde at yttre sit fuldkomne bifald til Alt, hvad deri fremsættes til Ridefogders eller Forvalteres Cultur og bedre Opdragelse. Vist synes det at kunne være til enhver Godseier frivillig overladt, at vælge saavel Godsets Forvalter, som enhver anden af hans Domestikker, og at det burde være enhver ligegyldigt, enten Forvalteren har været Hønsedreng eller Skopudser, naar han kun tjener sin Herre med Troskab og Lydighed, da der ikke spørges om, hvad vi have været i fordum Dage. Hvormeget endog kan siges herfor, og hvormange Ridefogder der end kunde gives, som endnu have Ladefogden, Skovfogden, eller den naadige Frues Hønsekyllinger at takke for deres Lykke som Ridefogder, Forvaltere eller Jnspectører, saa maa dog enhver tilstaae, at i vore Tider, hvorat Godsers Bestyrelse ikke kan forrettes af Godseieren ene og allene hvorat Ridefogder eller Forvaltere i Staten bære Navn og Tiltroe som enhver anden kongelig ed svoren Embedmand, hvorat saamange Forretninger paalægges ofte en uvidende Godseier af Øvrigheden, der forudsætte ikke blot en læselig Skriverhaand og de 4re Species i Søren Mathiesens Regnebog, men forudsætte den med Lovene kyndige, den for Religion, Sædelighed og Dyden hellige, og ei blot den for sin egen Fordeel, men for hans Herskab, Land og Konge hengivne Mand; og just derfor i vore Tider fortjener saadanne Personer Statens og Regjeringens Opmærksomhed. - At udvikle, hvor nødvendigt det er for saadanne Personer at have Opdragelse og en til deres Stilling passende Dannelse, indseer enhver, og er vidtløftigere at bevise end denne Afhandling kan indeholde; men indlysende er det, at saadanne Personer bør nødvendig have nogen Kundskab om Lovene, og Dannelse til Omgang med deres Overmænd, Lige= og Undermænd. 1) Kundskab om Lovene er det første, som bør forudsættes hos disse. Hvormange Tilfælde forudsætter ikke denne Kundskab. Mangen Udførelse af Lovene sendes ofte til Forvalteren paa Skriverstuen; han skal paasee at Lovene efterleves af Godsets Bønder til bestemt Tid og Sted; han betragtes som Embedsmand, skjøndt han hverken har aflagt nogen Embedsed eller viist Prøve paa Duelighed og Kundskab om Lovene; men hvorledes kan den udføre Lovens Bud, som ikke forstaaer at tolke Lovgiverens Villie. Rigtig nok kan han, ved mange Aars Øvelse paa en eller anden Skriverstue, have bragt det saavidt, at han kunde indkræve Skatterne af Godsets Bønder, holde Lægdsruller over alle Værnepligtige og aflægge Regnskab for Fourage=Leverancen med mere; men er dette det eneste, som kræves af en Forvalter i vore Dage? Hvor mange Commissioner og Forretninger har han ikke at iagttage i Forbindelmed saa mange af Statens vigtigste geistlige og verdslige Embedsmænd, At han har givet Godscieren Caution for alle Oppebørseler, kan dog vel ikke være nok til hans øvrige Forretninger. Hvormange Fortrædeligheder kan ikke Amtsforvaltere have af den i Loven ukyndige Ridefoged; hvor ofte maa ikke Amtet indhente vigtige locale Oplysninger fra Herregaardens Skriverstue i Godseierens Fraværelse. At han ved Sessionerne møder med en Liste over Mandskabet paa Godset, og iøvrigt, som enhver anden Skriverdreng, lader sig tildictere Anordningernes Jndhold, er ligesaa ofte ubehageligt for Sessionens Deputerede, som unødvendigt, naar den kyndige Forvalter er tilstede. At han møder i Fattigvæsens=Commissionen og Skole-Commissionerne, for enten at præsidere, som første eller tredie Person, uden Kundskab om Lovene, vil mere end een Gang have lagt Hindringer i Veien for Commissionens Bestræbelser, og foraarsaget en langsommere Udførelse af Lovgiverens Villie. Skulde nogen Godseier være ligegyldig, saavel ved Fattigvæsenets som Skolevæsenets Fremgang, saa er det let at betjene sig af en uopdragen Forvalter, til i Commissionens Moder at gjøre alle mulige Vanskeligheder, og at hindre ethvert Forslag, der kunde tjene til at opbygge Skoler og forbedre Kirker.